Den Vest-Sjællandske Avis, 1825-04-18
(Af det Engelske Blad the Herald.)(Slutning.) Sædvaner og Forskrifter, som ere blevne fulgte fra gammel Tid af, og som man endnu erindrer sig fra den Periode, hvori Jesuiterne regierede Landet, tilligemed Jndianernes Love, lede Rettens Bestyrelse ved alt det, som ikke strider imod den provisorisk Lovbog, hvilken Dr. Francia har opsat og foreskreven til Efterfølgelse, og hvorved han har taget Hensyn paa det Folks Sæder, Fornødenheder og Forfatning, som han regierer over; da Folkets Vel og Roe ligger ham paa Hiertet og han bestræber sig for at befordre dets borgerlige Fuldkommenhed ved en moralsk og virksom Opdragelse. Denne provisoriske Coder er saaledes forfattet, at den ikke støder an imod et Folks Sædvaner og selv ikke imod dets Fordomme, hvilket i enhver Henseende er originalt, for at de Forandringer og Forbedringer, hvortil denne Lovbog kunde trænge kunne blive varige, saa ønsker han kun, at de successiv blive indførte, og ikke før blive antagne af Folket, førend det tilbørlig har indseet deres Værdie. – Paraguayernes Sæder ere saa simple, og Rettens Bestyrelse er saa streng, at man finder faae eller ingen af de Forbrydelser, som plage fordærvede og med Mennesker overfyldte borgerlig Samfund, hvori Midlerne til Opholdet beroer paa møisommeligt Arbeide eller paa Misbrug af deres Evner. Gouverneuren synes at have efterfulgt den væsentligste Deel af Jesuiternes gamle Statsklogskab, som med en beundringsværdig Klogskab udøvede indtil den Tid, da de bleve fordrevne, et uindskrænket Herredømme, saavel i geistlige som i verdslige Anliggender, over Jndvaanerne i Paraquay. Han forudseer deres Fornødenheder og sørger for at afhielpe dem, og imedens han bestræber sig for at giøre alle lykkelige i deres huuslige Kreds, saa forpligter han dem til at understøtte en Regiering, hvis praktiske Fordeele de daglig have for Øinene. Paa denne Maade har han gjort dem enige og stærke og skikkede til at forsvare sig naar de blive angrebne. De ere alle underkastede samme Love, og der gives ingen anden Udmærkelse iblandt dem end den, som en fortrinlig Fortieneste forskaffer. Derfor er ogsaa den offentlige Jndtægt regelmæssig og sikker, og da den er paalagt ved et almindeligt Samtykke, saa bliver den ogsaa indkrævet uden store Bekostninger for Regieringen. Denne overordentlige Mands fornemste Omsorer gaaet ud paa at bevare sit Land for Anarchie og Borgerkrig, og for at opnaae dette Formaal formaaede han de fornemste Jndvaanere til for en Tid at afbryde al Forbindelse med Udlændinger og Naboer, uden forsaavidt som det var nødvendigt for at forskaffe sig Vaaben og saadanne Fornødenheder, som Regieringen aldeles ikke kunde undvære, da han frygtede for at Udlændingernes Jndflydelse skulde tilveiebringe en Forvirring og arbeide imod hans faderlige Hensigter. Paraguayerne samtykkede i at undvære den udenlandske Handel og derved i at tabe en stor Deel af deres Produktion, hvorimod de saameget ivrigere beskiæftigede sig med deres nye Fristats indvortes Cultur. Alt Overskud blev sat ud paa Renter; de ledige Personer bleve beskiæftigede med at anlægge Veie, bygge Broer og andre nyttige Værker, og de faae Slaver, som Landet besad, bleve efterhaanden frigivne uden Tab for deres Eiere. Den offentlige Friehed er bleven befæstet paa en fortræffelig Maade, dog bliver det ikke tilladt at trykke politiske Skrifter indtil Folket har erholdet en større Oplysning Jndvaanerne have saa villigen underkastet sig de foreskrevne Jndskrænkninger, at i de 9 første Aar er ikke et eneste Brev kommet ud af Landet, uden det i Forveien er blevet læst af den øverste Authoritet; et Factum, som er blevet fuldkommen beviist.